CELEX: 62004TJ0486
Language: ro
Date: 2008-04-16 00:00:00
Title: Hotărârea Tribunalului de Primă Instanță din data de 16 aprilie 2008. # Christos Michail împotriva Comisiei Comunităților Europene. # Funcție publică - Funcționari - Acțiune în anulare. # Cauza T-486/04.

HOTĂRÂREA TRIBUNALULUI (Camera întâi)
      16 aprilie 2008
      Cauza T‑486/04
      Christos Michail
      împotriva
      Comisiei Comunităților Europene 
      „Funcţie publică – Funcționari – Acțiune în anulare – Obligaţie de asistenţă – Hărţuire morală”
      Obiectul: Acţiune având ca obiect o cerere de anulare a deciziei implicite de respingere de către Comisie, la 20 martie 2004, a unei
         cereri de asistenţă formulate de reclamant în temeiul articolului 24 din Statutul funcţionarilor Comunităţilor Europene
      
      Decizia: Respinge acţiunea. Domnul Christos Michail suportă jumătate din propriile cheltuieli de judecată. Comisia suportă, în afară
         de propriile cheltuieli de judecată, jumătate din cheltuielile de judecată efectuate de domnul Michail.
      
      Sumarul hotărârii
      Funcționari – Hărţuire morală – Noţiune
      
      Funcționarul care pretinde că este victimă a hărțuirii morale trebuie, indiferent de percepția subiectivă pe care a putut
         să o aibă cu privire la faptele invocate, să prezinte un ansamblu de elemente care să permită să se stabilească faptul că
         a fost victima unui comportament care a urmărit în mod obiectiv să îl discrediteze sau să îi degradeze în mod deliberat condițiile
         de muncă, adică a unui comportament care, în mod obiectiv, prezintă un caracter intenționat.
      
      (a se vedea punctele 62 și 63)
      Trimitere la: Tribunal, 23 februarie 2001, De Nicola/BEI, T‑7/98, T‑208/98 și T‑109/99, RecFP, p. I‑A‑49 și II-185, punctul
         286; Tribunal, 4 mai 2005, Schmit/Comisia, T‑144/03, RecFP, p. I‑A‑101 și II-465, punctele 64 și 65